Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10425

4. A meghajtó rendszer fejlettsége és megbízhatósága 4.1 A megnövelt hatótávolságú üzemeltetés engedélyezése alkalmával elsősorban a meghajtó rendszer fejlettségét és megbízhatóságát vegyék figyelembe. Ezek olyanok legyenek, hogy az egymástól független okok miatt bekövetkező teljes hajtóerő elvesztés kockázata különösen alacsony legyen. 4.2 A meghajtó rendszer fejlettségének és működése megbízhatóságának felmérésére szolgáló egyetlen lehetőség a hajtóművel kapcsolatos, az egész világra kiterjedő tapasztalatok figyelembevételével kialakított műszaki megítélés. 4.3 Azon meghajtó rendszer vonatkozásában, amelynek megbízhatóságát már megállapították, minden egyes országos hatóságnak – megvizsgálva a járató közel hasonló típusokkal kapcsolatos megbízhatósági jellemzőit és statisztikáit – értékelnie kell a járató képességét a megbízhatósági szint fenntartására.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes